রাতের কলকাতায় আবার গুলি। এন্টালির পটারি রোডে দাপিয়ে বেড়াল তিন দুষ্কৃতী। দুপায়ে গুলি লেগে গুরুতর জখম স্থানীয় এক যুবক। অভিযুক্তরা সকলেই পলাতক। শুক্রবার। রাত সাড়ে নটা। ফুটপাতের ওপর বিজয় সংঘ ক্লাবে বসে টিভি দেখছিলেন এন্টালির মালিপাড়ার বাসিন্দা অভিজিত্‍ মিত্র। রিভলভার হাতে হঠাত্‍ চড়াও তিন দুষ্কৃতী। কিছু বুঝে ওঠার আগেই আচমকা ছুটে আসে তিন তিনটি গুলি।
 ওয়েব ডেস্ক: রাতের কলকাতায় আবার গুলি। এন্টালির পটারি রোডে দাপিয়ে বেড়াল তিন দুষ্কৃতী। দুপায়ে গুলি লেগে গুরুতর জখম স্থানীয় এক যুবক। অভিযুক্তরা সকলেই পলাতক। শুক্রবার। রাত সাড়ে নটা। ফুটপাতের ওপর বিজয় সংঘ ক্লাবে বসে টিভি দেখছিলেন এন্টালির মালিপাড়ার বাসিন্দা অভিজিত্‍ মিত্র। রিভলভার হাতে হঠাত্‍ চড়াও তিন দুষ্কৃতী। কিছু বুঝে ওঠার আগেই আচমকা ছুটে আসে তিন তিনটি গুলি। দুপায়ে গুলি নিয়ে অভিজিত্‍ যখন মাটিতে পড়ে কাতরাচ্ছেন, তখন এলাকায় তাণ্ডব শুরু করে দেয় তিন দুষ্কৃতী। ব্যবসায়ীদের ভয় দেখিয়ে দোকান বন্ধ করানো হয়। সবাইকে চমকে কিছুক্ষণের মধ্যে এলাকা ছাড়ে তারা। পরে স্থানীয়রা এসে অভিজিতকে উদ্ধার করে NRS হাসপাতালে নিয়ে যায়। ফিমার বোনে গুলি আটকে থাকায় দীর্ঘক্ষণ যন্ত্রণায় কাতরাতে থাকেন অভিজিত্‍। কী কারণে এই হামলা, তা এখনও জানা যায়নি। বৈঠকখানা রোডে চালের ব্যবসা রয়েছে অভিজিতের। এন্টালির গুলি কাণ্ডে সুজয় পাত্র নামে এক দুষ্কৃতীকে চিহ্নিত করেছে পুলিস। একাধিক দুষ্কর্মে জড়িত সুজয় অভিজিতের প্রতিবেশী। দুহাজার তেরো থেকে পুলিসের খাতায় নাম রয়েছে তার। কোন আক্রোশ থেকে হামলা, তার সন্ধানে গোয়েন্দারা।